Faq/General/127/da

Sidelayout er ikke det samme i Windows og Linux. Hvorfor?
Når jeg åbner min OpenDocument-formaterede fil under MS-Windows og under Linux er sidelayoutet forskelligt. Det ser ud til at modsige LibreOffices gode multiplatforms-omdømme.

Årsagerne kan være disse:
 * De anvendte skrifttyper er ikke ens; det er virkelig nødvendigt at sikre sig, at skrifttyperne er tilgængelige i begge miljøer. Hvis det ikke er tilfældet, søger LibreOffice den skrifttype, som ligner den, der er indskrevet i filen. Små forskelle imellem skrifttyperne vil forårsage forskydninger og måske ændre layoutet.
 * Printerens standardindstillinger er ikke de samme i de to miljøer: det samme dokument kan sandelig blive printet forskelligt afhængigt af den brugte printer. Du kan iagttage markante forskelle mellem blæk- og laserprintere.

Løsningen består i at:
 * installere de manglende skrifttyper; jf. Hvordan skaffer jeg skrifttyper?.
 * Modificer den valgte printer (brug evt. en PDF-printer som generisk printer i de to miljøer).